Kart over Wisconsin-territoriet, 1836–1848
**Wisconsin-territoriet** (engelsk: *Wisconsin Territory* eller *Territory of Wisconsin* var et område i USA som eksisterte mellom 3. juli 1836 og 29. mai 1848. Området var et «organized incorporated territory of the United States» noe som betød at det både falt under de reelle statene og dessuten at det hadde et offisielt styre som hentet sin makt fra en «organic act» vedtatt av Kongressen. En «organic act» innebar at en rett til å bestyre visse føderale landområder ble gitt til anviste personer i territoriet. Landområdene som ble omfattet av territoriet i 1836 var statene Wisconsin, Minnesota og Iowa med grensene de har i 2011, og den delen av Nord- og Sør-Dakota som ligger øst for Missouri. I 1848 ble en del av det østlige territoriet tatt opp i Unionen som staten Wisconsin. 

Opprinnelig ble Belmont i Lafayette fylke valgt til hovedstad i territoriet, og territoriets første lovgivende forsamling ble avholdt her 25. oktober 1836. I 1837 ble Burlington territoriets hovedstad, men da Iowa ble opprettet 4. juli 1838 ble den hovedstad i Iowa. Madison ble grunnlagt i 1836, og fra 1838 var det her territoriets lovgivende forsamling trådte sammen. I 2011 er Madison fremdeles Wisconsins hovedstad.

Territoriets område
-------------------

Det området som lengst forble en del av Wisconsin-territoriet falt opprinnelig under Nordvestterritoriet, og det ble inkorporert i Indiana-territoriet ved opprettelsen av dette i 1800. I 1809 ble det overført til Illinois-territoriet og i 1818, når forarbeidet for at Illinois skulle bli en egen stat begynte, ble området overført til Michigan-territoriet. I 1836 fant den siste fradelingen sted, under forberedelsene til at Michigan skulle bli en egen stat. Wisconsin-territoriet var selvstendig.

Rett nok omfattet det «opprinnelige» Wisconsin-territoriet, da det ble etablert 20. april 1836, mer enn området som opprinnelig var en del av Nordvest-territoriet. I territoriets opprettelsesdokumentet står det at 

«*...this part of the territory ceded by France, where Fort Snelling is, together with so much of the territory of the United States east of the Mississippi, was brought under a Territorial Government under the name of the Territory of Wisconsin.*»
Dette betyr at en del av territoriet der Fort Snelling ligger ble avstått av Frankrike og føyd sammen med en del av USAs territorium øst for Mississippi. De to sammenføyde områdene fikk navnet Territory of Wisconsin av den amerikanske regjeringen.

Dokumentets attende seksjon slår fast at

«*...the inhabitants of this Territory shall be entitled to and enjoy all and singular the rights, privileges, and advantages, granted and secured to the people of the Territory of the United States northwest of the river Ohio, by the articles of compact contained in the ordinance for the government of said Territory, passed on the 13th day of July, 1787, and shall be subject to all the restrictions and prohibitions in said articles of compact imposed upon the people of the said Territory.*»
I 1833 hadde kongressen annektert enorme landområder vest for Mississippi til det som da var Michigan-territoriet. Dette vestlige området ble en del av Wisconsin-territoriet da det ble fradelt Michigan-territoriet. Innenfor grensene Wisconsin-territoriet hadde i 1836 ligger de statene som i 2011 er kjent som Wisconsin, Minnesota og Iowa seg, samt en del av Dakota øst for Missouri. Den delen av territoriet som lå øst for Mississippi var opprinnelig en del av Nordvest-territoriet, og hadde blitt avstått av Storbritannia gjennom Parisavtalen av 1783. Hoveddelen av det gjenværende landområdet i det opprinnelige Wisconsin-territoriet var opprinnelig en del av Louisiana-kjøpet, men en liten del var en del av det som ble avstått av Storbritannia i den anglo-amerikanske avtalen av 1818. Området vest for Mississippi hadde blitt skilt ut fra Missouri-territoriet i 1821 og føyd til Michigan-territoriet i 1834. I 1838, da Iowa-territoriet ble opprettet, avstod Wisconsin-territoriet en del av sitt område. Den nye grensen holdt stand i ti år, frem til Wisconsin ble akseptert som egen stat. I 1848 ble Wisconsin fradelt, og de grensene er identiske med staten Wisconsins i 2011.

Sekretærer i Wisconsin-territoriet
----------------------------------

Embetet «sekretær» ble opprettet gjennom «Organic Act». Denne sekretæren skulle utnevnes av USAs president. Sekretæren skulle nedtegne lover vedtatt av den lovgivende makten i territoriet, referere dens møter,, og det samme med hensyn til territoriets guvernør. I tillegg til dette skulle sekretæren overta funksjonen som guvernør for territoriet dersom denne ikke kunne tjenestegjøre grunnet sykdom, død eller andre omstendigheter.

John S. Horner

| # | Navn | Utnevnt | Avgått | Guvernør for territoriet | Utnevnt av |
| --- | --- | --- | --- | --- | --- |
| 1 | John Scott Horner | 30. april 1836 | 16. februar 1837 | Henry Dodge | Andrew Jackson |
| 2 | William B. Slaughter | 16. februar 1837 | 25. januar 1841 | Henry Dodge | Andrew Jackson |
| 3 | Francis J. Dunn | 25. januar 1841 | 23. april 1841 | Henry Dodge | Martin Van Buren |
| 4 | Alexander Pope Field | 23. april 1841 | 30. oktober 1843 | Henry Dodge | John Tyler |
| James Doty |
| 5 | George R. C. Floyd | 30. oktober 1843 | 24. februar 1846 | James Doty | John Tyler |
| Nathaniel Tallmadge |
| Henry Dodge |
| 6 | John Catlin | 24. februar 1846 | 3. mars 1849 | Henry Dodge | James Polk |

Representanter til kongressen
-----------------------------

* George Wallace Jones 1836–1838; den 24. og 25. kongressen
* James Duane Doty 1839–1841; den 25. og 26. kongressen
* Henry Dodge 1841–1845; den 27. og 28. kongressen
* Morgan Lewis Martin 1845–1847; den 29. kongressen
* John Hubbard Tweedy 1847–1848; den 30. kongressen
* Henry Hastings Sibley 1848–1849; den 30. kongressen

Referanser
----------

1. ↑  History of Wisconsin - Chapter 2 - Wisconsin as a Territory Arkivert 12. oktober 2008 hos Wayback Machine.
2. ↑  Hoffmann, Gregg (10. mai 2004). «Travel & Visitors Guide: Beyond Milwaukee: Belmont was Wisconsins first capital». Onmilwaukee.com. Besøkt 19. september 2011.
3. ↑  «How Iowa Became A Territory». Iagenweb.org. Besøkt 19. september 2011.
4. ↑  «Wisconsin (territory)». Arkivert fra originalen 11. juni 2011. Besøkt 21. september 2011.
5. ↑  State of Wisconsin (1921). *Wisconsin statutes*. Democrat Printing Co. s. 2701. Besøkt 19. april 2011.
6. ↑  «alle og enhver av innbyggerne i dette Territoriet skal ha rett til alle privilegier og fordeler, gitt til og fastlagt for folket i det området i USA som ligger nordvest for elven Ohio, gjennom bestemmelsene i ordinansen for styret av dette Territoriet, vedtatt den 13. dagen i juli 1787, og skal være underlagt alle de begrensninger og forbud i nevnte artikler av avtalen pålagt innbyggerne i det nevnte Territoriet.»
7. ↑  Barish, Lawrence S. (ed.) (2007). «Chapter 6: Executive Branch». *State of Wisconsin Blue Book 2007–2008* (PDF). Madison, Wisconsin: Wisconsin Legislative Reference Bureau. s. 508–509. ISBN 978-0-9752820-2-1. Arkivert fra originalen 11. august 2011. Besøkt 10. mai 2008. CS1-vedlikehold: Ekstra tekst: forfatterliste (link) «Arkivert kopi». Arkivert fra originalen 11. august 2011. Besøkt 21. september 2011.
8. ↑  Tuttle, Charles Richard (1875). *An Illustrated History of the State of Wisconsin*. Boston, Massachusetts: B. B. Russell. s. 189. Besøkt 24. februar 2008.
9. ↑  *The History of Racine and Kenosha Counties, Wisconsin*. Racine County, Wisconsin: Western Historical Company. 1879. s. 42–52. Besøkt 24. februar 2008.
10. ↑  I mangel av bevis for det motsatte, er det antatt at en sekretær avgikk den dagen hans etterfølger ble utnevnt.
11. ↑  *The History of Racine and Kenosha Counties, Wisconsin*. Racine County, Wisconsin: Western Historical Company. 1879. s. 55–56. Besøkt 24. februar 2008.
12. ↑  Wisconsin ble en stat 29. mai 1848, men deler av territoriet som i 2011 er en del av Minnesota ble utelatt. Enkelte var da av den oppfattelse at dette området fortsatte hadde navnet Wisconsin-territoriet. Henry Dodge tok sete i kongressen som en senator fra Wisconsin 23. juni 1848, og ble dermed forhindret i å fortsette i rollen som guvernør for territoriet. Dette førte til at John Catlin, som sekretær, utnevnte seg selv til stedfortredende guvernør for Wisconsin-territoriet. Denne posten holdt han frem til Minnesotaterritoriet ble opprettet 3. mars 1849.